Up-249/03
Datum: 2003-05-29T00:00:00.000+02:00
ecli: ECLI:SI:USRS:2003:Up.249.03
vrsta: posamični akt
zadeva: ustavna pritožba
objavljeno: Neobjavljeno | 29.05.2003
dokument: US22411
akt: Ustavna pritožba A. A. zoper sklep Okrožnega sodišča v Celju št. Ks 137/2003 z dne 9. 4. 2003
resitev: zavrženje
izrek: Ustavna pritožba A. A. zoper sklep Okrožnega sodišča v Celju št. Ks 137/2003 z dne 9. 4. 2003 se zavrže.
stavek: Ker niso izpolnjene procesne predpostavke, pritožnik namreč ni vložil niti pritožbe kot rednega pravnega sredstva, je Ustavno sodišče ustavno pritožbo zavrglo.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
podlaga: Člen 55.1.2, Zakon o Ustavnem sodišču [ZUstS]
datum_vloge: 2003-04-16T22:00:00.000Z
datum_odlocitve: 2003-05-28T22:00:00.000Z

# Up-249/03-4

10. 6. 2003

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 29. maja 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba A. A. zoper sklep Okrožnega sodišča v Celju št. Ks 137/2003 z dne 9. 4. 2003 se zavrže.

## OBRAZLOŽITEV

Pritožnik vlaga ustavno pritožbo zoper sklep Okrožnega sodišča v Celju, s katerim je bil njegov ugovor zoper obtožnico zavržen kot prepozen.

Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva.

Zoper sklep o zavrženju ugovora je skladno s prvim odstavkom 275. člena Zakona o kazenskem postopku (Uradni list RS, št. 63/94 in nasl. - ZKP) dopustna pritožba. Ker v obravnavani zadevi niso izčrpana niti redna pravna sredstva, za obravnavanje ustavne pritožbe niso izpolnjene procesne predpostavke. Zato je Ustavno sodišče ustavno pritožbo zavrglo.

Senat Ustavnega sodišča je sprejel ta sklep na podlagi druge alineje prvega odstavka Zakona o Ustavnem sodišču (v nadaljevanju ZUstS) in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata dr. Zvonko Fišer